cyanic-selkie/wikianc huggingface dataset:
মালয়েশিয়ায় ইসলাম
তথ্যসূত্র
<references group="" responsive="1">
দিলরুবা দোয়েল
দিলরুবা হোসেন দোয়েল (দোয়েল ম্যাশ নামেও পরিচিত ) একজন বাংলাদেশী মডেল ও অভিনেত্রী। তিনি চন্দ্রাবতী কথা (২০২১) চলচ্চিত্রে চন্দ্রাবতী অভিনয় করে শ্রেষ্ঠ চলচ্চিত্র অভিনেত্রী বিভাগে মেরিল-প্রথম আলো সমালোচক পুরস্কারের মনোনয়ন লাভ করেন। এছাড়া তার অভিনীত উল্লেখযোগ্য চলচ্চিত্র হল আলফা ও লাল মোরগের ঝুঁটি। ওটিটিতে তিনি বায়োস্কোপের কে? (২০২২) এবং হইচইয়ের বুকের মধ্যে আগুন (২০১৩) ওয়েব ধারাবাহিকে অভিনয় করেন।
প্রারম্ভিক জীবন
দোয়েল উচ্চ মাধ্যমিকে পড়াকালীন বাড়ি থেকে পালিয়ে বিয়ে করেন। একই বছর তার সন্তান মাশরিকের জন্ম হয়। শ্বশুরবাড়ীর লোকজনের নিগ্রহের শিকার হয়ে তিনি তার ছেলেকে নিয়ে বাবার বাড়িতে চলে আসেন। ২০১২ সালে তার ছেলের ৫ম জন্মদিনে তার বন্ধু ও অভিভাবকদের সাথে তার স্বামীকে দাওয়াত দেন। তার স্বামী তার ছেলেকে নিয়ে ঢাকা সাভারে চলে যান। দোয়েলও ঢাকায় তার বোনের বাসায় ওঠেন। ২০১৪ সালে তিনি তার স্বামীর কাছ থেকে বিচ্ছেদ চাইলে তার স্বামী তার ছেলেকে নিয়ে ঝিনাইদহ চলে যান। সেখান থেকে আইনশৃঙ্খলা রক্ষাকারী বাহিনীর সহায়তায় তিনি তার ছেলেকে উদ্ধার করে ঢাকা নিয়ে আসেন। পরে ছেলেকে ভারতের কালিম্পং বোর্ডিং স্কুলে ভর্তি করেন।
কর্মজীবন
২০১৪ সালের আগস্ট মাসে দৈনিক প্রথম আলোর ক্রোড়পত্র নকশার মডেল হিসেবে প্রথম তার ছবি ছাপা হয়। ২০১৬ সালে তিনি তাসমিয়াহ্‌ আফরিন মৌয়ের কবি স্বামীর মৃত্যুর পর আমার জবানবন্দী স্বল্পদৈর্ঘ্য চলচ্চিত্রে কেন্দ্রীয় চরিত্রে অভিনয় করেন। এটি ভারতের মুম্বইয়ে ১৫তম থার্ড আই এশিয়ান চলচ্চিত্র উৎসবে জুরি স্পেশাল মেনশন পুরস্কার, বোধিসত্ত্ব চলচ্চিত্র উৎসবে আন্তর্জাতিক স্বল্পদৈর্ঘ্য বিভাগে সিলভার বোধিসত্ত্ব পুরস্কার, বাংলাদেশের ১৪তম আন্তর্জাতিক স্বল্পদৈর্ঘ্য ও মুক্ত চলচ্চিত্র উৎসবে তারেক শাহারিয়ার শ্রেষ্ঠ চলচ্চিত্র পুরস্কারসহ বেশ কয়টি জাতীয় ও আন্তর্জাতিক পুরস্কার লাভ করে। ২০১৮ সালে তিনি মৌ পরিচালিত দুরন্ত টিভির শিশুতোষ ধারাবাহিক কাবিল কোহকাফী-তে অভিনয় করেন।
২০১৯ সালে নাসির উদ্দীন ইউসুফের নাট্যধর্মী আলফা দিয়ে তার চলচ্চিত্রে অভিষেক ঘটে। তার অভিনীত ইতি, তোমারই ঢাকা চলচ্চিত্রটি দেশের বাইরে একাধিক চলচ্চিত্র উৎসবে প্রদর্শিত হয়। এতে তিনি "আফটার টুয়েলভ এএম" খণ্ডে একটি ছোট অংশে অভিনয় করেন। ২০২১ সালে তার অভিনীত এন রাশেদ চৌধুরীর ঐতিহাসিক নাট্যধর্মী চন্দ্রাবতী কথা ও নুরুল আলম আতিকের মুক্তিযুদ্ধভিত্তিক লাল মোরগের ঝুঁটি চলচ্চিত্র দুটি সমাদৃত হয়। ২০১৫ সালে আলফা চলচ্চিত্রের শুটিং সেটে পরিচালক এন রাশেদ তাকে প্রথম দেখেন। দোয়েল এরপর অডিশন দেন এবং মাসখানের মহড়ার পর ২০১৫ সালের শেষদিকে এই চলচ্চিত্রের শুটিং শুরু হয়। এই চলচ্চিত্রে বাংলা সাহিত্যের প্রথম মহিলা কবি চন্দ্রাবতী চরিত্রে অভিনয়ের জন্য তিনি শ্রেষ্ঠ চলচ্চিত্র অভিনেত্রী বিভাগে মেরিল-প্রথম আলো সমালোচক পুরস্কারের মনোনয়ন লাভ করেন। ২০১৪-১৫ অর্থবছরে সরকারি অনুদানপ্রাপ্ত লাল মোরগের ঝুঁটি চলচ্চিত্রটির শুটিং শুরু হয় ২০১৬ সালে। এটি নোনা জলের কাব্য চলচ্চিত্রের সাথে যৌথভাবে শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার অর্জন করে।
২০২২ সালে ঢাকা আন্তর্জাতিক চলচ্চিত্র উৎসবে প্রদর্শিত হয় তার অভিনীত চলচ্চিত্র আজব কারখানা। তিনি ২০২২ সালের আগস্ট মাসে রবীন্দ্রনাথ ঠাকুরের প্রয়াণ দিবস উপলক্ষ্যে বাংলাদেশ টেলিভিশনে প্রচারিত নিশীথে নাটকে অভিনয় করেন। একই বছর তাকে চরকির যদি আমি বেঁচে ফিরি ওয়েব ধারাবাহিকে মিশা সওদাগর অভিনীত দুর্নীতিগ্রস্ত প্রকৌশলী রবিউলের বান্ধবী চরিত্রে এবং বায়োস্কোপের কে? ওয়েব ধারাবাহিকে তৌকীর আহমেদ অভিনীত পরিচালক ফয়সাল রহমানের বান্ধবী ও অভিনেত্রী দিয়া চরিত্রে দেখা যায়।
অমরাবতী এক্সপ্রেস
থাম্ব|অমরাবতী এক্সপ্রেস ট্রেন অমরাবতী এক্সপ্রেস হলো ২০১২ সালরে ডিসেম্বরে ভারতীয় রেলওয়ে কর্তৃক প্রদত্ত দুইটি রেল সেবার নাম, যা বিজয়ওয়াড়া এবং হুবলির মধ্যে যাওয়া আসা করে এবং যার নাম দুইটি নিম্নরূপ:
. ১৭২২৫ বিজয়ওয়াড়া – হুবলি অমরাবতী এক্সপ্রেস।
. ১৭২২৬ হুবলি – ভিজয়াদা আমরাভাতি এক্সপ্রেস।
রেল সেবাটি প্রতি সপ্তাহে বেজয়াদা (ভিজয়াদা) ডিভিশন, দক্ষিণ কেন্দ্রীয় রেলওয়ে কর্তৃক দুইটি পথে তিন বার করে পরিচালিত হয়। ট্রেনটি দক্ষিণ ভারত হতে অন্ধ্র প্রদেশ থেকে গোয়ার পথে যাত্রা করে।
. ১৮০৪৭ হাওড়া – ভাস্কো দা গামা অমরাবতী এক্সপ্রেস।
. ১৮০৪৮ ভাস্কো দা গামা – হাওড়া অমরাবতী এক্সপ্রেস।
এই সেবাটি প্রতি সপ্তাহে একটি পথে ৪ বার করে গমন করে এবং এই রেল সেবাটি দক্ষিণ পূর্ব রেলওয়ে, খড়গপুর বিভাগ কর্তৃক পরিচালিত হয়। ট্রেনটি পশ্চিম বঙ্গ হতে উড়িষ্যা এবং অন্ধ্র প্রদেশ হয়ে পূর্ব ভারতের কর্ণাটক এবং দক্ষিণ-পশ্চিম ভারতের গোয়াতে গমন করে।
অমরাবতী এক্সপ্রেস অন্ধ্র প্রদেশ এর অধিবাসীদের নিকট অত্যন্ত জনপ্রিয় বিশেষ করে যারা গুন্তুর, নাড়াসারাোপেট, মার্কাপুর, কুমবুম, গিড্ডালুরু, নানডেয়াল, মাহানন্দি, গুন্তাকাল এবং বেলরী এলাকার নগর অথবা শহর গুলোতে বসবাস করে।
ইতিহাস
অমরাবতী এক্সপ্রেস ঐতিহাসিক মাছিলিপট্টম-মৌনমুগাও রেলওয়ে পথে গমন করে। ১৯৫০ সালে প্রথম মিটার গেজ ট্রেন হিসাবে গুন্টুরান্দ এবং হুবলির মধ্যে এই সেবাটির সূচনা হয়। গুন্তুর-হুবলি সাধারণ যাত্রি সেবা ট্রেনটি ১৯৮৭ এবং ১৯৯০ সালের দিকে উন্নত হয়ে এক্সপ্রেস সেবায় পরিনত হয় এবং তখন আমারাভাটি এক্সপ্রেস হিসাবে নামকরণ করা হয়। রেল সেবাটি পথ ১৯৯৪ সালে ভিজয়াদা পর্যন্ত বৃদ্ধিপ্রাপ্ত হয়। ৯০ এর দশকের মাঝামাঝি সময়ে যখন ব্রডগেজ লাইন উন্নয়নের কাজ চলমান ছিল তখন ট্রেন সেবাটি ভিন্ন ভিন্ন খণ্ডে বিভক্ত হয়ে যায় এবং ১৯৯৭ সাল অব্দি যা পূর্নোদ্যমে চালু হতে পারেনি।
২০০০ সালে প্রথমে রেল সেবাটি লন্দা জংসন, ক্যাসেল রক পর্যন্ত বৃস্তিতি লাভ করে এবং পরবর্তিতে ভাস্কো দা গামা পর্যন্ত বৃস্তিতি লাভ করতে থাকে যখন রেল লাইন উন্নয়নের কাজ অবহ্যত ছিল। ট্রেন সেবাটি অবশেষে দৈনন্দিন সেবা হিসাবে ভাস্কো দাগামা থেকে ভিজয়াদা পর্যন্ত যাত্রা শুরু করে ২০০০ সালের মাঝামাঝি অব্দি। যদিও যাত্রীদের এটির সেবা সম্পর্কে খুব খারাপ প্রতিক্রিয়া প্রদর্শনের কারণে দৈনিক হতে সপ্তাহে দুই দিন করে এটি চলতে থাকে এবং বাকি ৫ দিন হুবলিতে এসেই যাত্রা সমাপ্ত করা হয়।
২০০৩ সালের প্রথম হতে সেবাটির যাত্রিসংখ্যা সপ্তাহে তিন বার করা হয় এবং বিজয়ওয়াড়া-হুবলি সেবা সপ্তাহে বাকি চারদিন করে চলতে থাকে। ২০০৭ সালের জুলাই হতে রেল সেবাটি ভাস্কোদাগামা হতে বৃদ্ধি পেয়ে হাওড়া পর্যন্ত বাড়ানো হয়।
২০১০ সালে ৭২২৭/৭২২৮ বিজয়ওয়াড়া-হুবলি সেবাটি পুনসংখ্যায়ন করা হয় ১৭২২৭/১৭২২৮ নম্বরে এবং ৮০৪৭/৮০৪৮ হাওড়া-ভাস্কোদাগামা সেবাটি নতুন নম্বর ১৮০৪৭/১৮০৪৮ এ পরিনত হয়। ২০১৩ সালের ১২ ফ্রেবুয়ারী রেল মন্ত্রী মালিকার্জুনা কার্জে আমারাভাটি এক্সপ্রেস ১৭২২৫/১৭২২৬ এর যাত্রা সংখ্যা বৃদ্ধি করে সপ্তাহে ৩ দিনের স্থলে দৈনিক করে দেন। সংশোধিত সময় সূচী অনুযায়ী নতুন ট্রেনের সময়সূচি খুব দ্রুতই কার্যকর হয়।
নামের উৎস
রেল সেবাটি ঐতিহিাসিক সাতাবাহানা ডাইনেস্টির রাজধানী নগর অমরাবতী যার বর্তমান নাম দক্ষিণ ভারতের সাচী অনুসারে নামকরণ করা হয়।
ইঞ্জিনসমূহ
১৭২২৫/১৭২২৬ অমরাবতী এক্সপ্রেস ব্যবহার করে ডব্লুউডিএম৩এ ডিসেল ইঞ্জিন যা এসসিআর (গুনতাক বিভাগ) গুতি ছাউনি হতে ভিজয়াদা এবং হুগলির মধ্যে ভ্রমণ করে। ১৮০৪৭/১৮০৪৮ আমরাভাতি এক্সপ্রেস ইলেকট্রিক এবং ডিসেল উভয় ইঞ্জিন ব্যবহার করে।
বহিঃধূমকেতু
বহিঃধূমকেতু (ইংরেজি: Exocomet) বা সৌরজগৎ-বহির্ভূত ধূমকেতু (ইংরেজি: Extrasolar comet) বলতে সৌরজগতের বাইরে বিচরণশীল ধূমকেতুগুলিকে বোঝায়। যাযাবর ধূমকেতু এবং সূর্য-ভিন্ন অন্যান্য তারাকে প্রদক্ষিণকারী ধূমকেতুগুলিও এই বর্গভুক্ত। ১৯৮৭ সালে প্রথম বহিঃধূমকেতু শনাক্ত করা হয়েছিল। এই ধূমকেতু ব্যবস্থাটি অতিনবীন এ-শ্রেণির প্রধান-পর্যায়ভুক্ত তারা বেটা পিক্টোরিসের কেন্দ্র করে গঠিত হয়েছে। এখনও পর্যন্ত মোট ১১টি তারার চারপাশে বহিঃধূমকেতুর উপস্থিতি পর্যবেক্ষিত অথবা অনুমিত হয়েছে।
সকল আবিষ্কৃত বহিঃধূমকেতু ব্যবস্থাগুলি (বেটা পিক্টোরিস, এইচআর ১০ ৫১ ওফিউশি, এইচআর ২১৭৪ ৪৯ সেটি, ৫ ভালপেকিউল, ২ অ্যান্ড্রোমিডা, এইচডি ২১৬২০, এইচডি ৪২১১১, এইচডি ১১০৪১১, এবং আরও সাম্প্রতিককালে আবিষ্কৃত এইচডি ১৭২৫৫৫ ) অতিনবীন এ-শ্রেণির তারাগুলিকে কেন্দ্র করে গড়ে উঠেছে।
৪৯ সেটি তারাটির চারপাশে যে গ্যাসীয় মেঘটি রয়েছে, সেটির উৎপত্তির কারণ উক্ত তারার গ্রহ ব্যবস্থায় ধূমকেতুগুলির সংঘর্ষ।
ভীম (বরেন্দ্র রাজা)
ভীম বরেন্দ্রর ইতিহাস অত্যন্ত শক্তিশালী একজন শাসক । তিনি ৩০ বছর বরেন্দ্র শাসন করেন। ভীম শাসন আমলে বরেন্দ্র এক সমৃদ্ধশালী রাজ্যে পরিনত হয়েছিল। ভীম একজন জনদরদী ও জনপ্রিয় রাজা ছিলেন। তিনি ব্রাহ্মণ ও ভূসম্পত্তির সুবিধাভোগী শ্রেণীর অধিকারচ্যুত করেছিলেন ও তাদের থেকে কর আদায় করে কৃষক ও সাধারণ প্রজার কল্যাণে ব্রতী হয়েছিলেন। তার এই সাম্যবাদী মনোভাব ও জনকল্যাণের জন্য তাকে "মহামহিম" বলা হয়।  ভীম-এর বরেন্দ্র স্মৃতিতে স্থাপিত ভীমের ডাইং, ভীমের জাঙ্গাল, ভীম সাগর, ভীমের পান্টি প্রভৃতি এখনো তার স্মৃতি বহন করে চলেছে। ভীম শাসক হিসেবে এ সমস্ত কীর্তি তাকে বরেন্দ্রর ইতিহাস স্মরনীয় করে রাখবে।
রাজবংশের প্রতিষ্ঠা ও ইতিহাস
পাল রাজাদের আমলে সামন্তরাজা দিব্য ১০৭৫-১০৮০ খ্রিস্টাব্দে কিছু সামন্ত ও কৃষকদের একত্রিত করে পাল রাজা মহীপালকে হত্যা করে বরেন্দ্রতে সার্বভৌমত্ব প্রতিষ্ঠা করেন। দিব্যর মৃত্যুর পরে তার ভাই রূদক ও ভ্রাতুষ্পুত্র ভীম বরেন্দ্র শাসন করেন।
ঐতিহাসিক রমেশচন্দ্র মজুমদার বলেছেন, মহীপালের ভাই রামপাল বরেন্দ্র উদ্ধার করার চেষ্টা করেছিলেন, কিন্তু পারেননি। বরং দিব্য রামপালের রাজ্য আক্রমণ করে তাঁকে ব্যতিব্যস্ত করেছিলেন। যদিও রামচরিতে দিব্যের রাজত্বকালের কোনো ঘটনার উল্লেখ নাই। তথাপি যিনি জাত বর্মা ও রামপালের বিরুদ্ধে যুদ্ধ করে বরেন্দ্রী রক্ষা করতে পেরেছিলেন ও তিনি যে বেশ শক্তিশালী রাজা ছিলেন এবং বরেন্দ্রে তাহার প্রভূত্ব বেশ দৃঢ়ভাবে প্রতিষ্ঠিত হয়েছিল তা স্বীকার কতেই হবে। রামচরিতে ভীমের প্রশংসাসূচক কয়েকটি শ্লোক আছে এবং তাঁর রাজত্বের শক্তি ও সমৃদ্ধির বর্ণনা আছে। দিনাজপুরের কৈবর্ত স্তম্ভ আজও এ রাজবংশের স্মৃতি বহন করছে।
এ প্রসঙ্গে প্রখ্যাত ঐতিহাসিক নীহাররঞ্জন রায় উল্লেখ করেছেন, দিব্যর পর রুদকের আমলেও রামপাল কিছু করে উঠতে পারেননি। রুদকের ভ্রাতা বরেন্দ্রীর অধিপতি হওয়ার পর সুপ্রতিষ্ঠিত কৈবর্ত শক্তি এক নূতন ও পরাক্রান্ততর আকারে দেখা দিল। ভীম জনপ্রিয় নরপতি ছিলেন, তাহার স্মৃতি আজও জীবিত। রামপাল শংকিত হয়ে প্রতিবেশী রাজাদের ও পাল রাষ্ট্রের অতীত ও বর্তমান স্বাধীন ও স্বতন্ত্র সামন্তদের দুয়ারে দুয়ারে তাঁদের সাহায্য ভিক্ষা করে ঘুরে ঘুরে ফিরলেন। অপরিমিত ভূমি ও অজস্র অর্থ দান করে এই সাহায্য ক্রয় করতে হল।
এ প্রসঙ্গে নীহাররঞ্জন রায় আরো বলেছেন, ভীমের বিরুদ্ধে যুদ্ধে রামপাল অন্তত পনেরোজন রাজা এবং সামন্ত নায়কের পূর্ণ সহযোগীতা পান। এই সম্মিলিত শক্তিপুঞ্জের সঙ্গে ভীমের পক্ষে এঁটে ওঠা সম্ভব ছিলনা। রামচরিতে রামপাল কর্তৃক বরেন্দ্রীর উদ্ধার যুদ্ধের বিস্তৃত বিবরণ আছে। গঙ্গার উত্তর তীরে দুই সৈন্য দলে তুমুল যুদ্ধ হয় এবং হস্তীপৃষ্ঠে যুদ্ধ করতে গিয়ে দৈব বিড়ম্বনায় উক্ত যুদ্ধে ভীম বন্দী হয়েছিলেন। ভীমের অগণিত ধনরত্ন রাজকোষ রামপালের সেনাদল কর্তৃক লুণ্ঠিত হয়। কিন্তু ভীম বন্দী হওয়ার অব্যাহিত পরেই ভীমের অন্যতম সুহৃদ ও সহায়ক হরি পরাজিত ও পর্যুদস্ত সৈন্যদের একত্রিত করে আবার যুদ্ধে রামপালের পুত্রের সম্মুখীন হন। কিন্তু অজস্র অর্থদানে কৈবর্ত সেনা ও হরিকে বশীভূত করা হয় এবং এভাবে শঠতা এবং দূর্নীতির মাধ্যমে অনৈতিকভাবে ঐ যুদ্ধে জয়ী হন। ভীম সপরিবারে রামপাল হস্তে নিহত হন।
বাংলাদেশের লোককথা, সাহিত্য ও সংস্কৃতিতে ভীমকে এখনও শ্রদ্ধার সঙ্গে স্মরণ করা হয়।
অভিজিৎ সাওয়ান্ত
অভিজিৎ সাওয়ান্ত (अभिजीत सावंत) (জন্ম: ৭ অক্টোবর ১৯৮১) একজন ভারতীয় নেপথ্য গায়ক, টেলিভিশন অভিনেতা ও উপস্থাপক এবং ইন্ডিয়ান আইডল (মৌসুম ১) বিজয়ী।
গান গাওয়া
অভিজিৎ সাওয়ান্ত প্রথম মৌসুমে জিতেছে "ইন্ডিয়ান আইডল" ২০০৫ সালে তার প্রথম একক অ্যালবাম, পপ আইডল বিন্যাসে একটি অভিযোজন, আপকা অভিজিৎ সাওয়ান্ত, ৭ মুক্তি পায় এপ্রিল ২০০৫ যে বছর তিনি গান মারজাওয়ান মিটজাওয়া করণ, সিনেমা আশিক বানায়া আপনে এ প্লেব্যাক গাওয়া করেনি । সাওয়ান্ত জাকার্তা অনুষ্ঠিত হয়, যা এশিয়ান আইডল, প্রথম সংস্করণ অংশ নেন, ইন্দোনেশিয়া ১৫ - ডিসেম্বর ২০০৭ ১৬ তিনি ব্রায়ান অ্যাডামস এবং দ্বারা আমি সবকিছু সঞ্চালিত তার নিজের গান জুনুন । হাদী মির্জা এর সিংগাপুর আইডল সাওয়ান্ত তৃতীয় সমাপ্তি সঙ্গে, প্রতিযোগিতায় জেতেন । তার দ্বিতীয় অ্যালবাম, জুনুন - অভিজিৎ সাওয়ান্ত ১০ জুলাই ২০০৭ ভারতে চার্টেড টাইটেল গান জুনুন মুক্তি পায় । অভিজিৎ সাওয়ান্ত 'একটি চূড়ান্ত ছিল' জো জিতা ওয়াহি সুপার স্টার 'অন' স্টার প্লাস ২০০৮ শোতে বিজয়ী এবং রানার্স-আপ মধ্যে একটি প্রতিযোগিতার ছিল বিভিন্ন গান গাওয়া বাস্তবতা ভারতীয় টেলিভিশনে দেখায়. সাওয়ান্ত শো প্রথম রানার আপ হন ।
ভারপ্রাপ্ত
তিনি ২০০৯ সালে চলচ্চিত্র  লটারি  এ প্রথম অভিনয় করেন, তিনি ফিল্ম তেজ মার খান শেষে একটি ছোট চেহারা তৈরি । সাওয়ান্ত এছাড়াও স্প্রেমিন্ট জন্য বাণিজ্যিক অভিনয় করেছেন । তিনি রোমান্টিক ড্রামা সিরিজ  ক্যাসা তোমরা পেয়ার হ্যায়  নিজেকে হিসাবে একটি বিশেষ চেহারা তৈরি ।
অন্যান্য
(২০০৮-২০০৯) মধ্যে | ([মৌসুম ৪] [নাচ বালিয়ে # নাচ বালিয়ে 4]) সাওয়ান্ত ও তার স্ত্রী শিল্পা নৃত্য রিয়ালিটি শো নাচ বালিয়ে অংশগ্রহণ । তারা পাবলিক ভোট সম্মুখীন পরে প্রতিযোগিতা থেকে বিদায় নেয়, এবং এটা ফাইনাল করতে না পারে ।
Discography
Original Albums
রিওতারো আরাকি
রিওতারো আরাকি (荒木 遼太郎, Ryotaro Araki; জন্ম: ২৯ জানুয়ারি ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৮ সালে, রিওতারো জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
রিওতারো আরাকি ২০০২ সালের ২৯শে জানুয়ারি তারিখে জাপানের কুমামোতো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রিওতারো জাপান অনূর্ধ্ব-১৬ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।
শিয়ালদহ রেলওয়ে বিভাগ
শিয়ালদহ রেলওয়ে বিভাগ হল ভারতের রেলওয়ের পূর্ব রেল জোনের চারটি রেল বিভাগের মধ্যে একটি। এই রেল বিভাগটি ১৮৫৪ সালে গঠিত হয় এবং এই রেল বিভাগের সদর দপ্তর শিয়ালদহে আর পূর্ব রেল   সদর দপ্তর হাওড়াতে অবস্থিত। আসানসোল রেল বিভাগ, হাওড়া রেল বিভাগ এবং মালদা রেল বিভাগ এই তিনটির সদর পূর্ব রেলের জোনের অধীনে কলকাতায় (হাওড়া) অবস্থিত।
ভূগোল
ভৌগোলিকভাবে বিভাগটি পশ্চিমে হুগলি নদী, উত্তর ও পূর্বে বাংলাদেশ এবং দক্ষিণে সুন্দরবনের মধ্যবর্তী অঞ্চলগুলি অন্তর্ভুক্ত করে। বিভাগটি পশ্চিমবঙ্গ রাজ্যের ছয়টি জেলা, উত্তর ২৪ পরগণা, দক্ষিণ ২৪ পরগণা, নদিয়া, মুর্শিদাবাদ, কলকাতা এবং হাওড়া জুড়ে রয়েছে।
কলকাতা পশ্চিমবঙ্গের কেন্দ্রীয় ব্যবসায়ী জেলা এবং যাত্রী ট্রেনের প্রবাহের কলকাতার দিকে কেন্দ্রীভূত হয়। শিয়ালদহ টার্মিনাল প্রায় কলকাতার কেন্দ্রে অবস্থিত এবং এটি শহরতলির ট্রেন পরিচালনায় গুরুত্বপূর্ণ ভূমিকা পালন করে।
রেলওয়ে স্টেশন এবং শহরগুলির তালিকা
তালিকাটিতে শিয়ালদহ রেলওয়ে বিভাগের স্টেশন এবং তাদের স্টেশন শ্রেণী অন্তর্ভুক্ত করেছে।
এই স্টেশন গুলি যাত্রী পরিবহন করে না-
পোলক (চলচ্চিত্র)
পোলক  হল ২০০০ সালের আমেরিকান জীবনী চিত্র, যেখানে আমেরিকান চিত্রশিল্পী জ্যাকসন পোলকের জীবন কাহিনী বর্ণিত হয়েছে। এতে এড হ্যারিস, মার্সিয়া গে হার্ডেন, জেনিফার কনেলি, রবার্ট নট, বুড কর্ট, মলি রেগান এবং সাডা থম্পসন অভিনয় করেছিলেন, হ্যারিস এটি পরিচালনা করেছিলেন।
পোলকের স্ত্রী লি ক্র্যাসনারএর চরিত্রে অভিনয় করার জন্য মার্সিয়া গে হার্ডেন শ্রেষ্ঠ পার্শ্ব অভিনেত্রী বিভাগে একাডেমি পুরস্কার জিতেছিলেন। পোলকের চরিত্রায়নের জন্য এড হ্যারিস সেরা অভিনেতা বিভাগে একাডেমি পুরস্কারের জন্য মনোনয়ন পেয়েছিলেন। এই ছবিটি হ্যারিসের জন্য দীর্ঘমেয়াদী ব্যক্তিগত প্রকল্প ছিল। ১৯৮৯ সালে রচিত জীবনী জ্যাকসন পোলক: অ্যান অ্যামেরিকান সাগার উপর ভিত্তি করে চলচ্চিত্রটি শেষপর্যন্ত নির্মিত হয়েছিল ২০০০ সালে।
ঘটনা
চলচ্চিত্রটি শুরু হয় গল্পের মধ্যপথে, যেখানে বিমূর্ত অভিব্যক্তিবাদী চিত্রশিল্পী জ্যাকসন পোলক, ১৯৫০ সালের এক শিল্প প্রদর্শনীতে একটি মহিলার জন্য লাইফ পত্রিকার একটি সংখ্যায় স্বাক্ষর করছে।
নয় বছর আগে, পোলক মাঝে মাঝে দলগত চিত্রকলা প্রদর্শনীতে তার চিত্রকর্মগুলি প্রদর্শন করত। ভাই স্যান্ডে এবং বৌদি আরলোইয়ের সাথে সে নিউ ইয়র্কের একটি ছোট বাড়িতে থাকে। আরলোই বলে যে সে সন্তান সম্ভবা, অর্থাৎ তার ইঙ্গিত, পোলক যেন এই বাড়ি ছেড়ে দেয়। এরপরেই, পোলকের সাথে দেখা হয় শিল্পী লি ক্র্যাসনারের, পোলক তার প্রতি আগ্রহী হয়ে পড়ে। সে পরে জানতে পারে যে তার ভাই বাধ্যতামূলকভাবে সৈন্যদলে নিয়োগ এড়ানোর জন্য কানেটিকাটে সামরিক গ্লাইডার তৈরির চাকরি নিয়েছে। পোলক অনিয়ন্ত্রিত মদ্যপান শুরু করে এবং স্যান্ডে ও লি তাকে অবিন্যস্ত অবস্থায় খুঁজে পায়। স্যান্ডে লি কে বলে যে পোলককে "চিকিৎসাগতভাবে বাতিকগ্রস্ত" হিসাবে নির্ণীত করা হয়েছে। লি তাকে বাড়িতে নিয়ে যায় এবং তার ব্যবস্থাপক হয়।
একদিন পোলকের পুরানো বন্ধু রূবেণ কাদিশ দেখা করতে আসে, তার সঙ্গে ছিল হাওয়ার্ড পুজেল, যে ধনী শিল্প সংগ্রাহক পেগি গুগেনহাইমের কাছে কাজ করে। গুগেনহাইম তার কাজ দেখার পরে, তার চিত্রকর্মগুলি প্রদর্শন করার জন্য তার সাথে চুক্তি করে, এছাড়াও তার নিউইয়র্কের টাউনহাউসের প্রবেশ পথে একটি ৮ ফুট x ২০ ফুট মুরাল আঁকার মজুরি পোলককে দেওয়া হয়। পোলকের প্রথম প্রদর্শনী কোনও ক্রেতাকে আকর্ষণ করতে পারেনি। এক নববর্ষের প্রাক্কালে, পার্টির পরে, পোলক পেগির সঙ্গে প্রায় শারীরিক সম্পর্কের দিকে চলে গিয়েছিল, কিন্তু সে এতটাই মদ্যপ ছিল যে তা সম্ভব হয়নি। পুজেলের মৃত্যুর খবরে সে আরও বেশি মদ্যপ হয়ে ওঠে।
১৯৫০ সালের প্রদর্শনীর পাঁচ বছর পরে, ক্লিমেন্ট পোলককে বলে যে পার্টিশান রিভিউ শিল্পী ক্লাইফোর্ড স্টিলের পক্ষে, এবং বলে যে তার মূল কৌশলটি আধুনিক শিল্পের পরবর্তী পর্যায় হতে পারে। মদ্যপ পোলক খুব খারাপভাবে তার প্রতিক্রিয়া দেয়। এরপরে লি যখন মদ্যপান এবং অন্য মহিলাকে নিয়ে আনন্দ করার জন্য পোলককে তীব্র ভর্ৎসনা করে, সে আরো রেগে যায়। কোন সন্তান না থাকার জন্য পোলক লিকে দোষ দেয়। লি রুথ ক্লিগম্যানের সাথে তার সম্পর্কের বিষয়ে জেনেও জ্যাকসনকে বিবাহবিচ্ছেদ দিতে অস্বীকার করে। ১৯৫৬ সালে, ভেনিসে থাকাকালীন লি পোলককে আসতে বলে। এরপরে, পোলক রুথকে বলে, "আমি মহিলার কাছে ঋণী"। পরবর্তী সাক্ষাতে, রুথ তার বন্ধু এডিথকে সাথে নিয়ে আসে। তিনজন গাড়ি নিয়ে বেড়াতে বেরোয়, কিন্তু পোলক মদ্যপ অবস্থায় গাড়ি চালিয়ে দুর্ঘটনা ঘটায়, সে এবং এডিথ ঘটনাস্থলেই মারা যায়, এবং রুথ গাড়ি থেকে ছিটকে পড়ে মারাত্মকভাবে আহত হয়।
জগন্নাথ (দ্ব্যর্থতা নিরসন)
জগন্নাথ হিন্দুধর্ম ও বৌদ্ধ ধর্মের উপাসনার একজন দেবতা।
জগন্নাথ নাম দ্বারা বুঝানো হতে পারেঃ
অ্যাভাটার (২০০৯-এর চলচ্চিত্র)
অবতার (Avatar) ২০০৯ সালে মুক্তি পাওয়া একটি বিজ্ঞানভিত্তিক কল্পকাহিনী। প্রখ্যাত পরিচালক জেমস ক্যামেরন ছবিটি রচনা ও পরিচালনা করেছেন। মূল চরিত্রগুলোয় অভিনয় করেছেন স্যাম ওর্থিংটন, জোয়ি সালডানা, স্টিফেন ল্যাং, মিচেলে রড্রিগেজ, জোয়েল ডেভিড মুর, জিওভান্নি রিবিসি এবং সিগুর্নি উইভার৷ পটভূমি হলো ২২ শতকের মাঝামাঝি; যখন মানুষ আলফা সেনটাউরি তারা মন্ডলে একটি গ্যাসীয় গ্রহে মানুষের বসবাস উপযোগী উর্বর উপগ্রহ প্যানডোরায় আনঅবটেনিয়াম নামক একটি মূল্যবান খনিজ আহরণের জন্য খননকাজ শুরু করে৷ খনিজ উপনিবেশ এলাকার ক্রমাগত সম্প্রসারণের ফলে এ উপগ্রহের স্থানীয় অধিবাসী নাভিদের অস্তিত্ব হুমকির মুখে পড়ে; প্যানডোরা উপগ্রহের আদিবাসী এই নাভিরা অনেকটা মানুষের মত দেখতে ৷ প্যানডোরার এই আদিবাসীদের সাথে যোগাযোগের জন্য একদল গবেষক জেনেটিক্যালি ইঞ্জিনিয়ারড নাভি ও মানুষের সংকর দেহ ব্যবহার করেন যা এই চলচ্চিত্রের নাম ৷
সংক্ষিপ্তসার
অ্যাভাটার চলচিত্রটির পটভূমি তৈরি হয়েছে একদল লোভী মানুষ আর নিরীহ প্যানডোরাবাসির মধ্যে এক অসম কিন্তু সাহসি যুদ্ধ নিয়ে।
কাহিনীর সূত্রপাত ২১৫৪ সালে, যখন আর.ডি.এ আনঅবটেনিয়ামের খোঁজে প্যানডোরা নামক পৃথিবীর মত এক গ্রহে গিয়ে মানুষ হাজির হয়। যার আবহাওয়া মানুষের নিঃশ্বাস উপযোগী নয়। এই গ্রহের অধিবাসীদের বলা হয় নাভি। নাভিরা তাদের গ্রহে খুব আনন্দেই বসবাস করছিল যতদিন পর্যন্ত না মানুষের অসাধু ইচ্ছা প্রকাশিত না হয়।
নাভিদের পরিবেশ সম্পর্কে ভালোভাবে জানার জন্য বিজ্ঞানীরা নাভিদের মত দেখতে কিছু দেহ তৈরি করলেন, যা কিনা যন্ত্র দ্বারা নিয়ন্ত্রিত।
২০১৩ ফিফা কনফেডারেশন্স কাপ
২০১৩ ফিফা কনফেডারেশন্স কাপ (2013 FIFA Confederations Cup) ২০১৩ সালের ফিফা কর্তৃক নিয়ন্ত্রিত আন্তর্জাতিক ফুটবল প্রতিযোগিতা। ২০১৪ সালের বিশ্বকাপের পূর্ব-প্রস্তুতিরূপে ব্রাজিলে অনুষ্ঠিত হয়। ১৫ থেকে ৩০ জুন, ২০১৩ তারিখ পর্যন্ত এ প্রতিযোগিতাটি সফলভাবে অনুষ্ঠিত হয়। স্বাগতিক ব্রাজিল ফুটবল দলটি ফিফা কনফেডারেশন্স কাপের বর্তমান শিরোপাধারী দল।
অংশতঃ এ প্রতিযোগিতাটি ২০১৪ সালের এশীয় অঞ্চল থেকে ফিফা বিশ্বকাপ যোগ্যতা নির্ধারণী খেলার সাথে সাংঘর্ষিক হবার প্রেক্ষাপটে এশিয়ান ফুটবল কনফেডারেশন (এএফসি) ফিফাকে তারিখ পরিবর্তনের জন্যে প্রস্তাবনা প্রেরণ করে। এছাড়াও, এশিয়া থেকে কনফেডারেশন্স কাপে প্রতিনিধিত্বকারী জাপান দলের সাথে আলোচনা করে খেলার দিন নির্ধারণের জন্যেও এএফসি সিদ্ধান্ত নেয়। আর্জেন্টিনা এবং ফ্রান্সের পর তৃতীয় দল হিসেবে উরুগুয়ে, ইতালি ও স্পেন দলের ফিফা কর্তৃক প্রধান ৩টি প্রতিযোগিতা - বিশ্বকাপ ফুটবল, অলিম্পিক এবং কনফেডারেশন্স কাপ জয়ের প্রবল সম্ভাবনা ছিল।
ড্র
১ ডিসেম্বর, ২০১২ তারিখে ব্রাজিলের সাঁউ পাউলু এলাকাধীন অ্যানহেম্বি কনভেনশন সেন্টারে প্রতিযোগিতার ড্র অনুষ্ঠিত হয়। একই কনফেডারেশনের একাধিক দলকে একই গ্রুপে রাখা হয়নি। প্রত্যেক গ্রুপেই উয়েফা এবং কনমেবলের প্রতিনিধি দলকে রাখা হয়। ব্রাজিল ও স্পেন স্বয়ংক্রিয়ভাবে উভয় গ্রুপে শীর্ষে ঠাঁই পায় এবং ইতালি ও উরুগুয়েকে যথাক্রমে গ্রুপ এ এবং গ্রুপ বি’তে রাখা হয়।
খেলার বল
প্রতিযোগিতার ড্র নির্ধারণী অনুষ্ঠানে আনুষ্ঠানিকভাবে খেলার বল উন্মোচন করা হয়। বলের নামকরণ করা হয় কাফুসা, যা [কা]র্নিভাল, [ফু]তবল এবং [সা]ম্বা থেকে নেয়া হয়েছে। আনুষ্ঠানিকভাবে খেলার বল উন্মোচনের দিনে ব্রাজিলের সাবেক অধিনায়ক কাফু-কে আমন্ত্রণ জানানো হয়েছিল।
গোল-লাইন প্রযুক্তি
২ এপ্রিল, ২০১৩ তারিখে ফিফা কর্তৃক প্রতিযোগিতাটি সুষ্ঠুভাবে পরিচালনার লক্ষ্যে আনুষ্ঠানিকভাবে গোল-লাইন প্রযুক্তি হিসেবে গোলকন্ট্রোল জিএমবিএইচ ব্যবহার করবে বলে ঘোষণা দেয়।
দলের সদস্য
অংশগ্রহণকারী প্রত্যেকটি দলে ২৩ জন সদস্য থাকবে। প্রত্যেকটি দলকেই ফিফা কর্তৃক ঘোষিত ৭ জুন, ২০১৩ তারিখের মধ্যে সদস্যদের নাম ঘোষণা করতে হবে।
মাঠসমূহ
ব্রাজিলের বিভিন্ন শহরের ৬টি স্টেডিয়াম এ প্রতিযোগিতায় ব্যবহৃত হবে।
খেলা পরিচালনা
১৩ মে, ২০১৩ তারিখে দশজন রেফারি ও তাদের সহকারীদের তালিকা প্রকাশ করা হয়।
গ্রুপ-পর্ব
৩০ মে, ২০১২ তারিখে রিউ দি জানেইরুতে আনুষ্ঠানিকভাবে সময়সূচী ঘোষণা করা হয়।
প্রত্যেক গ্রুপের শীর্ষ দুই দল সেমি-ফাইনালে খেলার যোগ্যতা লাভ করবে। গ্রুপ থেকে প্রত্যেক দলের শীর্ষস্থান নিম্নরূপে প্রদান করা হবে:
''সকল সময় ব্রাজিল সময় (ইউটিসি-০৩) অনুযায়ী হবে।
নক-আউট পর্ব
যদি কোন কারণে নির্ধারিত সময়ের মধ্যে নক-আউট পর্বে খেলায় ফলাফল না হয়, তাহলে অতিরিক্ত আরো ৩০ মিনিট খেলা হবে। এরপরও খেলায় ফলাফল না আসলে পেনাল্টি শ্যুট আউটের মাধ্যমে খেলায় ফলাফল নির্ধারণ করা হবে।
ইসধু রাজবংশ
ইসধু রাজবংশের প্রথম রাজাকে ১৬৯২ খ্রিস্টাব্দে রাজা ঘোষণা করা হয়। ইশধু রাজবংশ ছিল ইশধু পরিবার থেকে। এটি একটি সংক্ষিপ্ত শাসক রাজবংশ। এই রাজবংশের অধীনে মাত্র তিনজন রাজা শাসন করেছিলেন। কারণ এই রাজবংশের জন্ম হয়েছিল এমন সময়ে যেখানে রাজনৈতিক অস্থিরতা ছিল। এই রাজবংশের প্রথম শাসক ছিলেন আহ'সুলতান আলী (সপ্তম) সিরি কুলরান মুই মহারাধুন। তার মৃত্যুর পর তার পুত্র আহ'সুলতান হাসান (দশম) সিংহাসনে আসেন। এর পর আস'সুলতান ইব্রাহিম মুঠ হিরুদ্ধেঁ সিরি মুঠেই রাসকলোস্কা মহারাধুন।
জগন্নাথ মন্দির
জগন্নাথ মন্দির দ্বারা বুঝানো হতে পারেঃ
তাহির মেহমুদ আশরাফি
তাহের মাহমুদ আশরাফী পাকিস্তানের অল পাকিস্তান উলামা পরিষদের প্রধান।
জীবনী
তাহের মাহমুদ আশলাফী মক্কার মুসলিম ওয়ার্ল্ড লীগের সুপ্রিম কাউন্সিলের সদস্য। তিনি পাকিস্তানের ওয়াফাক উল মাসাজিদের সভাপতির দায়িত্ব পালন করছেন।
তিনি পাকিস্তানের রাষ্ট্রপতির ইসলামী বিশ্বের অভ্যন্তরীণ ও সংশ্লিষ্ট বিষয় বিষয়ক সাবেক উপদেষ্টাও ছিলেন।
নোমি রাপাস
নোমি রাপাস (জন্ম: নোমি নোরেন, ২৮ ডিসেম্বর ১৯৭৯) হলেন একজন সুয়েডীয় অভিনেত্রী। তিনি মিলেনিয়াম ধারাবাহিকের সুয়েডীয় চলচ্চিত্র সংস্করণে দ্য গার্ল উইথ দ্য ড্রাগন ট্যাটু, দ্য গার্ল হু প্লেয়েড উইথ ফায়ার ও দ্য গার্ল হু কিকড দ্য হর্নেট্‌স নেস্ট-এ লিজবেথ স্যালান্ডার চরিত্রে অভিনয় করে খ্যাতি অর্জন করেন। দ্য গার্ল উইথ দ্য ড্রাগন ট্যাটু ছবিতে তার অভিনয়ের জন্য তিনি শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
রাপাস ডেইজি ডায়মন্ড (২০০৭)-এ অ্যানা, বিয়ন্ড (২০১০)-এ লিনা, দ্য মনিটর (২০১১)-এ অ্যানা, শার্লক হোমস: আ গেম অব শ্যাডোস (২০১১)-এ মাদাম সিমজা হেরন, রিডলি স্কটের বিজ্ঞান কল্পকাহিনীমূলক প্রমিথিউস (২০১২)-এ ড. এলিজাবেথ শ, ডেড ম্যান ডাউন (২০১৩)-এ বিয়াট্রিস, দ্য ড্রপ (২০১৪)-এ নাদিয়া, চাইল্ড ফোর্টি ফোর (২০১৫)-এ রাইসা ডেমিডোভা, হোয়াট হ্যাপেন্ড টু মানডে (২০১৭)-এ সাতটি কেন্দ্রীয় চরিত্রে এবং নেটফ্লিক্সের চলচ্চিত্র ব্রাইট (২০১৭)-এ লেইলা চরিত্রে অভিনয় করেন।
প্রারম্ভিক জীবন
রাপাস ১৯৭৯ সালের ২৮শে ডিসেম্বর সুইডেনের হুডিকসভালে জন্মগ্রহণ করেন। তার মাতা নিনা নোরেন (জন্ম: ক্রিস্টিনা নোরেন, ১৯৫৪) একজন সুয়েডীয় অভিনেত্রী এবং পিতা রোগেলিও ডুরান (১০ নভেম্বর ১৯৫৪ - ৪ নভেম্বর ২০০৬) ছিলেন একজন স্পেনীয় ফ্লামেঙ্কো গায়ক। রাপাসের মতে তার পিতা রোমানীয় বংশোদ্ভূতও, যদিও তিনি নিশ্চিত নন, তবে তিনি এই সংস্কৃতির প্রতি সবসময় আগ্রহী ছিলেন। রাপাসের বোন স্যোরুন নোরেন একজন আলোকচিত্রী।
পাঁচ বছর বয়সে তিনি তার মাতা ও সৎ বাবার সাথে নিজ দেশ সুইডেন ছেড়ে আইসল্যান্ডের ফ্লুডিরে চলে যান। দুই বছর পর তিনি আইসল্যান্ডীয় চলচ্চিত্র ইন দ্য শ্যাডো অব দ্য রেভেন দিয়ে চলচ্চিত্রে আত্মপ্রকাশ করেন। রাপাস মাতৃভাষা সুয়েডীয় ছাড়াও আইসল্যান্ডীয়, ডেনীয়, নরওয়েজীয় ও ইংরেজি ভাষায় অনর্গল কথা বলতে পারেন।
ভেড়ামারা পাইলট মাধ্যমিক বালিকা বিদ্যালয়
ভেড়ামারা পাইলট মাধ্যমিক বালিকা বিদ্যালয় (Veramara Pilot Girls High School) বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষাপ্রতিষ্ঠান। ভেড়ামারা উপজেলার প্রাণকেন্দ্রে প্রায় ১ একর জমির উপর বিদ্যালয়টি অবস্থিত। ১৯৫৯ সালে বিদ্যালয়টি প্রতিষ্ঠা করা হয়।
প্রতিষ্ঠার ইতিহাস
ভেড়ামারা পাইলট মাধ্যমিক বালিকা বিদ্যালয়টি স্থানীয় নারী শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের মহতী উদ্যাগে ১৯৫৯ সালে প্রতিষ্ঠা লাভ করে।
ক্যাম্পাস
ছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ২টি ভবন।
জমির পরিমাণ
বিদ্যালয়টির মোট জমির পরিমাণ ১ একর।
মোট ছাত্র-ছাত্রীর সংখ্যা
বিদ্যালয়টির মোটছাত্রীর সংখ্যা ২০১৩-১৪ শিক্ষাবর্ষে প্রায় ৩৫০ জন।
মহেশতলা বিধানসভা কেন্দ্র
মহেশতলা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র।
এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৫৫ নং মহেশতলা বিধানসভা কেন্দ্রটি মহেশতলা পৌরসভার ৮ এবং ১১ থেকে ৩৫ নং ওয়ার্ডগুলি নিয়ে গঠিত।
মহেশতলা বিধানসভা কেন্দ্র ২১ নং ডায়মন্ড হারবার লোকসভা কেন্দ্রের অন্তর্গত।
২০১৬
২০১৬ সালে তৃণমূল কংগ্রেসের কস্তুরী দাস সিপিআই(এম)-এর সমিক লাহিড়িকে পরাজিত করে।
দুর্লভ কুমার থাপা
দুর্লভ কুমার থাপা (दुर्लभ कुमार थापा) নেপাল পুলিশের একজন অবসরপ্রাপ্ত পুলিশ প্রধান। তিনি একজন অত্যন্ত সজ্জিত পুলিশ কর্মকর্তা যার তৎকালীন জাতীয় পুলিশ প্রশিক্ষণ একাডেমিতে অবদান রয়েছে। ২০১৩ সালে তিনি সদর প্রহরী তালিম কেন্দ্রে নেপাল পুলিশের লাইফটাইম অ্যাচিভমেন্ট পুরস্কার পেয়েছিলেন। আইজিপি থাকাকালীন তিনি "ট্যুরিস্ট পুলিশ " এবং আইজিপি আবাস চালু করেছিলেন । তিনি এখন পটানে অবসর জীবন যাপন করছেন।
মালদা রেলওয়ে বিভাগ
আসানসোল রেল বিভাগ, হাওড়া রেল বিভাগ এবং শিয়ালদহ রেল বিভাগ এই তিনটির সদর পূর্ব রেলের জোনের অধীনে কলকাতায় (হাওড়া) অবস্থিত। এই রেল বিভাগটির রেলপথ প্রধানত পশ্চিবঙ্গের মালদা জেলা, মুর্শিদাবাদ জেলায ও বিহার-এর কয়েকটি জেলায় অবস্থিত।এই বিভাগের পূর্বে বাংলাদেশ সীমান্ত।
রেলওয়ে স্টেশন এবং শহরগুলির তালিকা
এই স্টেশন গুলি যাত্রী পরিবহন করে না-
যৌন বিষয়বস্তু
মিডিয়া বক্তৃতায়, যৌন বিষয়বস্তু হল যৌন আচরণ চিত্রিত উপাদান। জড়িত যৌন আচরণ হতে পারে সুস্পষ্ট, অন্তর্নিহিত যৌন আচরণ যেমন ফ্লার্টিং, অথবা যৌন ভাষা এবং উচ্চারণ অন্তর্ভুক্ত।
বেশিরভাগ বিষয়বস্তু রেটিং সিস্টেমে যৌন বিষয়বস্তু একটি বড় ফ্যাক্টর, যেমন টেলিভিশন প্রোগ্রাম, চলচ্চিত্র এবং ভিডিও গেমগুলির জন্য ব্যবহৃত হয়৷ এর ক্রমবর্ধমান প্রাপ্যতা, বিশেষ করে ইন্টারনেট, যৌন বিষয়বস্তুর প্রতি মানুষের প্রকাশ বাড়িয়েছে। এই ধরনের প্রকাশ সবসময় কাম্য নয়।
গবেষণা পরামর্শ দিয়েছে যে যৌন বিষয়বস্তুর প্রকাশ মানুষের চিন্তাভাবনা এবং আচরণকে প্রভাবিত করে, যদিও প্রভাবের পরিমাণ সম্পর্কে মতভেদ রয়েছে। কোপেনহেগেন ইউনিভার্সিটির মনোবিজ্ঞানী গের্ট মার্টিন হাল্ড, যিনি একটি সমীক্ষায় লিখেছেন যা দেখেছে যে "যৌন সুস্পষ্ট মিডিয়া" দেখা মাত্র ০.৩ থেকে ৪ শতাংশ আচরণ পরিবর্তনের জন্য দায়ী, যা বলে, "আমাদের ডেটা পরামর্শ দেয় যে অন্যান্য কারণ যেমন ব্যক্তিগত স্বভাব — বিশেষভাবে সংবেদন-সন্ধানী — যৌন সুস্পষ্ট উপাদান গ্রহণের পরিবর্তে কিশোর এবং তরুণ প্রাপ্তবয়স্কদের যৌন আচরণের একটি পরিসর আরও গুরুত্বপূর্ণ ভূমিকা পালন করতে পারে।"
রিউজি ইজুমি
রিউজি ইজুমি (和泉 竜司, Ryuji Izumi; জন্ম: ৬ নভেম্বর ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
রামকৃষ্ণ মিশন শিক্ষণমন্দির
রামকৃষ্ণ মিশন শিক্ষণমন্দির হল ভারতের পশ্চিমবঙ্গ রাজ্যের হাওড়া জেলার বেলুড় মঠে অবস্থিত একটা স্বয়ংশাসিত শিক্ষক শিক্ষণ মহাবিদ্যালয়। ১৯৫৮ খ্রিস্টাব্দে প্রতিষ্ঠিত এই মহাবিদ্যালয়ই জাতীয় মূল্যায়ন ও প্রত্যয়ন পরিষদ (এনএএসি) দ্বারা পশ্চিমবঙ্গের 'এ' গ্রেডপ্রাপ্ত শিক্ষক শিক্ষণ প্রতিষ্ঠান।
ইতিহাস
১৯৫৮ খ্রিস্টাব্দে স্বামী বিবেকানন্দের শিক্ষণ ভাবনায় স্বামী বিমুক্তানন্দ (উপেন মহারাজ) প্রথম বেলুড় মঠে একটা পুরোপুরি আবাসিক শিক্ষক শিক্ষণ প্রতিষ্ঠান গঠনের ধারণা পোষণ করেছিলেন। এক বছর আগে থেকে প্রস্তুতি নিয়ে নানা বাধাবিপত্তি পার হয়ে ১৯৫৮ খ্রিস্টাব্দের ১২ জানুয়ারি স্বামী বিবেকানন্দের জন্মতিথির পুণ্যলগ্নে রামকৃষ্ণ মিশনের সহ-সভাপতি স্বামী বিশুদ্ধানন্দজি শিক্ষণমন্দিরের শিলান্যাস করেছিলেন। ১৯৫৮ খ্রিস্টাব্দের ৪ অগস্ট থেকে শিক্ষণমন্দিরের শিক্ষণ যাত্রা শুরু হয়েছিল। ১৯৬৭ খ্রিস্টাব্দে সম্পূর্ণ পরিকাঠামোর মধ্যে ২০০ জন শিক্ষার্থীর জন্যে আবাসিক ব্যবস্থা হয়েছিল। ২০০১ খ্রিস্টাব্দে ভারত সরকারের মানব সম্পদ মন্ত্রক শিক্ষণমন্দিরকে পশ্চিমবঙ্গের অন্যান্য পাঁচটা শিক্ষক শিক্ষণ প্রতিষ্ঠানের সঙ্গে সিটিই (কলেজ অব টিচার এডুকেশন) এই মর্যাদা দিয়েছিল। ২০০৩ খ্রিস্টাব্দে এনসিটিই (ন্যাশনাল কাউন্সিল অব টিচার এডুকেশন) শিক্ষণমন্দিরকে স্বীকৃতি দিয়েছিল। ২০০৭ খ্রিস্টাব্দে এই শিক্ষাপ্রতিষ্ঠান জাতীয় মূল্যায়ন ও প্রত্যয়ন পরিষদ (এনএএসি) দ্বারা 'এ' গ্রেড প্রাপ্ত হয়েছিল। ২০০৯-১০ শিক্ষাবর্ষে রামকৃষ্ণ মিশন শিক্ষণমন্দির স্বয়ংশাসিত সংস্থা হওয়ার সুবাদে এমএড, এমফিল এবং পিএইচডি বিভাগও চালু করেছে।
প্রধান শিক্ষাক্রমসমূহ
রামকৃষ্ণ মিশন শিক্ষণমন্দিরে নিম্নবর্ণিত শিক্ষাক্রমসমূহের সুযোগ দেওয়া হয়:
অনলাইনে ভরতি
রামকৃষ্ণ মিশন শিক্ষণমন্দিরে অনলাইনে ভরতির ব্যবস্থা চালু আছে। শিক্ষাবর্ষ অনুযায়ী ভরতির অবস্থা এবং মেধা তালিকা জানার জন্যে প্রার্থীরা এই সাইটে অনলাইনে আবেদন করতে পারেন।
দেওয়ানগঞ্জ ইউনিয়ন
দেওয়ানগঞ্জ ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
মঙ্গল প্রসাদ থারু
মঙ্গল প্রসাদ থারু (मंगल प्रसाद थारु) নেপালি রাজনীতিবিদ। যিনি ১৯৯৯ সালের নির্বাচনে নেপালি কংগ্রেস দলের হয়ে প্রতিনিধি সভায় নির্বাচিত হয়েছিলেন।
রানার অটোমোবাইলস
রানার অটোমোবাইলস লিমিটেড (আরএল) বাংলাদেশের মোটরসাইকেল প্রস্তুতকারক। রানার মোটরসাইকেল বিভাগে বাজারের শীর্ষস্থানে রয়েছে। রানার বিভিন্ন সক্ষমতার এবং মডেলের বিভিন্ন মোটরসাইকেল সারাদেশে ও বিদেশেও সরবরাহ করছে। পণ্যগুলি প্রান্তিক ক্রেতাদের এবং কর্পোরেট ক্লায়েন্টদের কাছে ডিলারের মাধ্যমে, কোম্পানির মালিকানাধীন সংস্থা পরিচালিত (সিওসিও) স্টোরগুলির মাধ্যমে এবং দরপত্রের মাধ্যমে এবং সম্প্রতি অনলাইন মাধ্যমেও বিক্রয় করা হচ্ছে।
ইতিহাস
রানার অটোমোবাইলস লিমিটেড ২০০০ সালের জুলাইয়ে একটি প্রাইভেট লিমিটেড সংস্থা হিসাবে অন্তর্ভুক্ত হয়েছিল এবং ২০০০ এর পর থেকে মোটরসাইকেলের আমদানিকারক এবং ব্যবসায়ী হিসাবে এর বাণিজ্যিক কার্যক্রম শুরু করে। পরে এটি ২০১২ সালের জানুয়ারিতে পাবলিক লিমিটেড সংস্থা হিসাবে রূপান্তরিত হয় এবং মোটরসাইকেলের উৎপাদন ও বিক্রয় ব্যবসা শুরু করে। এরপরে, সংস্থাটি ইঞ্জিন একত্রিত করার এবং মোটরসাইকেলের অন্যান্য অংশগুলি তৈরির সুবিধা স্থাপন করে। রানার্স মোটরসাইকেলের পরিসীমা ৮০ সিসি থেকে শুরু করে ১৫০ সিসি পর্যন্ত এবং প্রায় ১২টি মডেল রয়েছে।
কারখানা
কারখানাটি চারটি সিরিজের বারোটি মডেল উৎপাদন করে। প্রতিদিন মোটর সাইকেল উৎপাদন সক্ষমতা ৫০০টি।
রানার একটি প্রস্তুতকারক হিসাবে বিশেষত পণ্য বিকাশ এবং পরীক্ষার ক্ষেত্রগুলিতে তার গবেষণা এবং বিকাশ সুবিধাগুলি বাড়াচ্ছে।
প্রতিষ্ঠানের বাণিজ্যিক মুখপাত্র
বাংলাদেশের ক্রিকেট দলের অধিনায়ক সাকিব আল হাসান রানার গ্রুপের বাণিজ্যিক মুখপাত্র হয়েছিলেন ২০১২ সালে। তিনি জুলাই ২০১৭ সালে রানার অটোমোবাইলগুলির সাথে পরবর্তী দুই বছরের জন্য আরও একটি চুক্তি সই করেছেন।
কোয়াটারনারি
কোয়াটারনারি (Quaternary) হচ্ছে আন্তর্জাতিক স্তরবিদ্যা কমিশনের (আইসিএস) ভূতাত্ত্বিক সময় পরিমাপকে সিনোজয়িক কালের তিনটি পর্যায়ের সর্বশেষ এবং বর্তমান পর্যায়। এটি নিওজিন পর্যায়ের পর আজ থেকে ২.৫৮৮ ± ০.০০৫ মিলিয়ন বছর (২৫.৮৮ লক্ষ বছর) পূর্বে শুরু হয়। কোয়াটারনারি পর্যায়কে দুটো যুগে ভাগ করা হয়: প্লাইস্টোসিন (২.৫৮৮ মিলিয়ন পূর্ব থেকে ১১.৭ হাজার বছর পর্যন্ত) এবং হলোসিন (১১.৭ হাজার বছর পূর্ব থেকে আজ পর্যন্ত)। "শেষ কোয়াটারনারি" বা "লেইট কোয়াটারনারি" নামে একটি অনানুষ্ঠানিক পদ রয়েছে যা গত ০.৫ থেকে ১ মিলিয়ন বছর পূর্বের (৫ থেকে ১০ লক্ষ বছর পূর্ব) সময়কালের মধ্যবর্তী সময়কে নির্দেশ করে।
কোয়াটারনারি যুগকে সাধারণত মহাদেশীয় বরফ পাতের চাক্রিক হ্রাস-বৃদ্ধি দ্বারা সংজ্ঞায়িত করা হয় যা মিলানকোভিচ চক্র এবং সম্পর্কিত জলবায়ু ও পরিবেশগত পরিবর্তনসমূহের সাথে সম্পর্কিত।
গবেষণা ইতিহাস
১৭৫৯ সালে জিওভানি আরদুইনো ইতালির উত্তরাঞ্চলে একটি ভূতাত্ত্বিক স্তর প্রস্তাব করেন যাকে চারটি ধারাবাহিক ক্রমে (quattro ordini ) ভাগ করা যায়। ১৮২৯ সালে জুলস ডেসনয়ারস ফ্রান্সের সেইন উপত্যকার পললের জন্য "কোয়াটারনারি" পদটির সূচনা করেন যা টারশিয়ারি যুগের শিলার তুলনায় নবীনতর ছিল।
কোয়াটারনারি পর্যায় শুরু হয় নিওজিন পর্যায়ের পর, এবং আজও এই পর্যায়টি চলছে। কোয়াটারনারি পর্যায়ে হিমায়ন এবং আন্তঃহিমায়ন সময়কাল অন্তর্ভুক্ত যেগুলো যথাক্রমে প্লাইস্টোসিন এবং হলোসিন নামে পরিচিত।
প্লাইস্টোসিন যুগের হিমায়ন সময়কালের সূচনায় এই পর্যায় শুরু হওয়ায় এই পর্যায়ের সূচনা ঘটে প্রায় ২.৬ মিলিয়ন বছর পূর্বে উত্তর গোলার্ধের হিমায়নের প্রাক্কালে। ২০০৯ এর আগে প্লাইস্টোসিনকে যুগকে ১.৮০৫ মিলিয়ন বছর পূর্ব থেকে শুরু বলে ধরা হত, তাই বর্তমান সংজ্ঞা অনুসারে প্লাইস্টোসিন যুগের মধ্যে একটি অংশ অন্তর্ভুক্ত হয়েছে যা আগে প্লায়োসিন যুগের অন্তর্ভুক্ত বলে ধরা হত। কোয়াটারনারি স্ট্রেটিগ্রাফাররা সাধারণত আঞ্চলিক উপবিভাগগুলো সাথে কাজ করতেন। ১৯৭০ এর দশক থেকে আন্তর্জাতিক স্ট্র্যাটিগ্রাফি কমিশন (আইসিএস) জিএসএসপি এর উপর ভিত্তি করে একক ভূতাত্ত্বিক টাইম স্কেল তৈরি করার চেষ্টা করেছিল, যা আন্তর্জাতিকভাবে ব্যবহৃত হতে পারে। কোয়াটারনারি উপবিভাগগুলোকে প্যালিওক্লাইমেটের বদলে বায়োস্ট্র্যাটিগ্রাফি দ্বারা সংজ্ঞায়িত করা হত।
প্রায় ২০০ বছর আগে শিল্প বিপ্লবের মধ্য দিয়ে শুরু হওয়া বৈশ্বিক পরিবেশে মানবসৃষ্ট প্রভাবের চিহ্ন হিসেবে তৃতীয় যুগ হিসেবে অ্যানথ্রোপসিনকে প্রস্তাব করা হয়। অ্যানথ্রোপসিন আনুষ্ঠানিকভাবে আইসিএস দ্বারা মনোনীত করা হয় নি, তবে একটি কার্যনির্বাহী গোষ্ঠী এটিকে একটি যুগ বা উপ-পর্যায় হিসেবে প্রতিষ্ঠিত করার প্রস্তাব নিয়ে কাজ করে চলেছে।
ভূতত্ত্ব
২.৬ মিলিয়ন বছর পূর্বের কোয়াটারনারি পর্যায়ে উল্লেখযোগ্য পরিমাণে মানুষ বাস করত। এই ক্ষুদ্র ভূতাত্ত্বিক সময়ে ভূত্বকীয় পাতের স্থানান্তরের কারণে মহাদেশগুলির বিতরণে তুলনামূলকভাবে খুব কমই পরিবর্তন হয়েছে।
কোয়াটারনারি ভূতাত্ত্বিক রেকর্ডগুলো এর পূর্বের পর্যায়গুলোর তুলনায় অধিকতর বিশদে সংরক্ষিত হয়েছে।
এই সময়ের মধ্যে প্রধান ভৌগোলিক পরিবর্তনগুলির মধ্যে রয়েছে হিমায়ন যুগের সময় বসফরাস এবং স্কাগেরাক প্রণালীর উদ্ভব যার ফলে যথাক্রমে কৃষ্ণ সাগর এবং বাল্টিক সাগরের জল স্বাদু হয়ে যায়, তারপরে সমুদ্রপৃষ্ঠের উচ্চতা বৃদ্ধির ফলে বন্যা হয় এবং ফলে এদের জল পুনরায় লবণাক্ত হয়ে যায়। ইংলিশ চ্যানেলের পর্যায়ক্রমিক ভরাট হতে থাকায় ব্রিটেন এবং ইউরোপীয় মূল ভূখণ্ডের মধ্যে স্থল সেতু গঠিত হয়; বেরিং প্রণালীর পর্যায়ক্রমিক বন্ধ হয়ে যাওয়া এশিয়া এবং উত্তর আমেরিকার স্থল-সংযোগকারী বেরিং ভূ-সেতু গঠিত হয়; এবং আমেরিকান উত্তর-পশ্চিমের স্ক্যাবল্যান্ডগুলিতে হিববাহের জলের দ্বারা পর্যায়ক্রমিক আকস্মিক বন্যা।
হডসন উপসাগর, গ্রেট লেকস এবং উত্তর আমেরিকার অন্যান্য বড় হ্রদগুলির বর্তমান ব্যাপ্তি হচ্ছে শেষ বরফ যুগের পর থেকে কানাডীয় শিল্ডের পুনর্বিন্যাসের একটি পরিণতি; কোয়াটারনারি সময়কাল ধরে বিভিন্ন শোরলাইন বিদ্যমান রয়েছে।
জলবায়ু
জলবায়ু পর্যায়ক্রমিক হিমায়নগুলির মধ্যে একটি ছিল যেখানে মহাদেশীয় হিমবাহগুলি মেরু থেকে ৪০ ডিগ্রি অক্ষাংশ দূর পর্যন্ত সরে আসে। প্লাইস্টোসিন যুগের শেষে উত্তরাঞ্চলে বড় স্তন্যপায়ী প্রাণীর একটি বড় বিলুপ্তি ঘটে। স্যাবার-টুথেড ক্যাট, ম্যামথ, ম্যাস্টোডন, গ্লিপ্টোডন্ট ইত্যাদির মত বিভিন্ন প্রাণী বিশ্বব্যাপী বিলুপ্ত হয়ে যায় । ঘোড়া, উট এবং আমেরিকান চিতা সহ অন্যান্যরা উত্তর আমেরিকায় বিলুপ্ত হয়ে যায়।
কোয়াটারনারি হিমায়ন
কোয়াটারনারি বরফ যুগের সময় বারবার হিমায়ন সংঘটিত হতে থাকে। ১৮৩৯ সালে শিম্পার এই পদটি প্রবর্তন করেন, এবং এটি ০.২৫৮ কোটি বছর পূর্ব থেকে আজ পর্যন্ত চলছে।
শেষ হিম পর্যায়
থাম্ব| শিল্পীর চিন্তায় পৃথিবীর [[শেষ হিম সর্বোচ্চ ]] ১৮২১ সালে, সুইস প্রকৌশলী, ইগনাজ ভেনেটজ একটি নিবন্ধ উপস্থাপন করেছিলেন যাতে তিনি আল্পস থেকে যথেষ্ট দূরত্বে একটি হিমবাহ উত্তীর্ণের চিহ্নগুলির উপস্থিতির পরামর্শ দিয়েছিলেন। প্রাথমিকভাবে আরেকজন সুইস বিজ্ঞানী লুই আগাসিজ এই ধারণাটিকে অস্বীকার করেন, কিন্তু যখন তিনি একে অপ্রমাণ করার কাজ হাতে নেন, তখন তিনি তার সহকর্মীর অনুকল্পটিকে শেষ পর্যন্ত নিশ্চিত করেন। এক বছর পরে, আগাসিজ একটি বৃহৎ হিম পর্যায়ের অনুকল্প তৈরি করেন যার একটি প্রভাব ছিল ব্যাপক ও দীর্ঘমেয়াদী। এই ধারণা তাকে আন্তর্জাতিক খ্যাতি অর্জন করায় এবং গ্লেসিয়াল থিওরি বা হিম তত্ত্ব প্রতিষ্ঠার দিকে পরিচালিত করে।
এই সময়ে, উল্লেখযোগ্য হিমবাহগুলি উত্তর আমেরিকা এবং ইউরোপের অনেকাংশে, দক্ষিণ আমেরিকা এবং এশিয়ার কিছু অংশে এবং এন্টার্কটিকার সকল অংশে অগ্রসর হয় এবং পশ্চাদপসরণ করে। উত্তর আমেরিকা এবং ইউরেশিয়ার বিভিন্ন অংশে গ্রেট লেকস বা বৃহৎ হ্রদসমূহ গঠিত হয় এবং দৈত্যাকার স্তন্যপায়ী প্রাণীরা বরফের আওতায় পড়ে না এমন অঞ্চলে উন্নতিলাভ করে। এই স্তন্যপায়ী প্রাণীরা বিলুপ্ত হয়ে গিয়েছিল যখন প্রায় ১১,৭০০ বছর আগে এই হিম যুগ সমাপ্ত হয়ে যায়। আধুনিক মানুষ প্রায় ৩১৫,০০০ বছর আগে বিবর্তিত হয়েছিল। কোয়াটারনারি পর্যায় চলাকালে স্তন্যপায়ী প্রাণী, ফুলের গাছ এবং পোকামাকড় জমিতে আধিপত্য বিস্তার করেছিল।
সুপারকপস ভার্সেস সুপারভিলেন
থাম্ব|সুপারকপস ভার্সেস সুপারভিলেন চলচ্চিত্রের স্ক্রিনশট
সুপারকপস বনাম সুপারভিলেন (আমরা নিয়েছি শপথ)  হল একটি ভারতীয় ক্রাইম, গোয়েন্দা, ইনভেস্টিগেশন, সুপার নেচুরাল টেলিভিশন সিরিজ যেটি লাইফ ওকে চ্যানেলে প্রচারিত হতো। ফায়ারফ্লাই প্রোডাকশন অনুষ্ঠানটি প্রযোজনা করেছেন।
এটি মূলত পুলিশ অফিসারদের (যাদের সুপারকপস বলা হয় ) এটি একটি গোয়েন্দা সিরিজ ছিল, সুপারকপসরা তাদের শহর এবং এর নাগরিকদের শক্তিশালী ভিলেন এবং আলোকিক প্রাণীদের হাত থেকে বাঁচাতেন। প্রথম সিরিজটি ১৫ জানুয়ারী ২০১২-৬ জুলাই ২০১৩ পর্যন্ত সম্প্রচারিত হয়েছিল এবং এর নাম ছিল হাম নে লি হ্যায়।. . শপথ, ২১৮টি পর্ব সম্প্রচার করেছিল। তারপরে ৭ জুলাই ২০১৩-এ শোটি নতুন করে সাজানো হয়, "সুপারকপস বনাম সুপারভিলেন" নামে বিজ্ঞান, কল্পকাহিনী এবং অতিপ্রাকৃত এ সম্প্রচার হয়। ২০১৭ সালের ফেব্রুয়ারি তে এটি শেষ হয়েছিল।
ইউতা হিগুচি
ইউতা হিগুচি (樋口 雄太, Yuta Higuchi; জন্ম: ৩০ অক্টোবর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
ইউতা হিগুচি ১৯৯৬ সালের ৩০শে অক্টোবর তারিখে জাপানের সাগায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আসানসোল রেলওয়ে বিভাগ
রেলওয়ে স্টেশন এবং শহরগুলির তালিকা
তালিকাটিতে আসানসোল রেলওয়ে বিভাগের স্টেশন এবং তাদের স্টেশন শ্রেণী অন্তর্ভুক্ত করেছে।
এই স্টেশন গুলি যাত্রী পরিবহন করে না-
বাংলাদেশ বন গবেষণা ইনস্টিটিউট
বাংলাদেশ বন গবেষণা ইনস্টিটিউট বাংলাদেশের বনসম্পদ, যা প্রয়োজনের তুলনায় সীমিত, তার রক্ষণা-বেক্ষণ ও পরিচর্যা এবং নতুন বনাঞ্চল সৃষ্টি, এ সংক্রান্ত গবেষণা পরিচালনা করে থাকে। এটি সংক্ষেপে বিএফআরআই (BFRI=Bangladesh Forest Research Institute) নামে পরিচিত। এর প্রধান কার্যালয় চট্টগ্রামে অবস্থিত।
১৯৫৫ সালে পাকিস্তানের কেন্দ্রীয় সরকারের এক আদেশ বলে পূর্ব পাকিস্তান বন গবেষণা ইনস্টিটিউট নামে প্রতিষ্ঠানের জন্ম হয়। যা ১৯৭১ সালের পরবর্তী সময়ে নির্বাহী আদেশে বন অধিদপ্তরের অধীনে 'বাংলাদেশ বন গবেষণা প্রতিষ্ঠান নামকরণ করা হয়।
নির্বাহী (সরকার)
নির্বাহী (নির্বাহী শাখা বা নির্বাহী ক্ষমতার জন্য সংক্ষিপ্ত) হল সরকারের একটি অংশ যা আইন প্রয়োগ করে, এবং একটি রাষ্ট্রের শাসনের জন্য দায়বদ্ধ ।
ক্ষমতার পৃথকীকরণের নীতির উপর ভিত্তি করে রাজনৈতিক ব্যবস্থায়, একটি একক গোষ্ঠীর হাতে ক্ষমতার কেন্দ্রীকরণ রোধ করার একটি প্রচেষ্টায় কর্তৃত্ব বিভিন্ন শাখার মধ্যে বন্টন করা হয় (নির্বাহী, আইনসভা, বিচার বিভাগীয়)। এই ধরনের ব্যবস্থায়, নির্বাহী বিভাগ আইন পাস করে না (যা আইনসভার ভূমিকা) বা তাদের ব্যাখ্যা করে না (যা বিচার বিভাগের ভূমিকা)। পরিবর্তে, নির্বাহী বিভাগ আইনসভা দ্বারা লিখিত এবং বিচার বিভাগ দ্বারা ব্যাখ্যা করা আইন প্রয়োগ করে। নির্বাহী নির্দিষ্ট ধরনের আইনের উৎস হতে পারে, যেমন একটি ডিক্রি বা নির্বাহী আদেশ । কার্যনির্বাহী আমলা সাধারণত নিয়মের উৎস।
ক্ষমতার সংমিশ্রণ ব্যবহার করে এমন রাজনৈতিক ব্যবস্থায়, যা সাধারণত সংসদীয় ব্যবস্থা অন্তর্ভুক্ত করে, শুধুমাত্র নির্বাহীকে সাধারণত সরকার হিসাবে উল্লেখ করা হয় (আইনসভাকে প্রায়ই "সংসদ" বা সহজভাবে "বিধানসভা" হিসাবে উল্লেখ করা হয়) যা সাধারণত হয় একটি অংশ বা আইনসভার আস্থার প্রয়োজন (সমর্থন/অনুমোদন প্রয়োজন) এবং তাই স্বাধীন হওয়ার পরিবর্তে আইন প্রণয়ন ক্ষমতার সাথে মিশে গেছে। যে ব্যবস্থায় আইনসভা সার্বভৌম, সেখানে কার্যনির্বাহী সংস্থার ক্ষমতা এবং সংগঠন সম্পূর্ণরূপে নির্ভর করে আইনসভা এটিকে কী ক্ষমতা দেয় এবং নির্বাহীর ক্রিয়াকলাপ বিচারিক পর্যালোচনার অধীন হতে পারে বা নাও হতে পারে, এমন কিছু যা নিয়ন্ত্রণ করে আইনসভা যেখানে আইনসভা সার্বভৌম, সেই ব্যবস্থায় নির্বাহীরও আইনী বা বিচারিক ক্ষমতা থাকতে পারে, যে কারণে প্রায়শই নির্বাহীকে সরকার হিসাবে উল্লেখ করা হয়।
মন্ত্রীগণ
সংসদীয় ব্যবস্থায়, নির্বাহী বিভাগ নির্বাচিত আইনসভার প্রতি দায়বদ্ধ থাকে, অর্থাৎ অবশ্যই আইনসভার আস্থা বজায় রাখতে হবে (বা এর একটি অংশের, যদি দ্বিকক্ষ বিশিষ্ট হয়)। নির্দিষ্ট পরিস্থিতিতে (রাষ্ট্র অনুযায়ী পরিবর্তিত), আইনসভা কার্যনির্বাহী বিভাগের প্রতি তার আস্থার অভাব প্রকাশ করতে পারে, যা হয় শাসক দল বা দলগুলির গোষ্ঠীতে বা সাধারণ নির্বাচনের পরিবর্তন ঘটায়। সংসদীয় ব্যবস্থায় একজন সরকারপ্রধান থাকে (যিনি নির্বাহীকে নেতৃত্ব দেন, প্রায়ই মন্ত্রী বলা হয়) সাধারণত রাষ্ট্রপ্রধান থেকে আলাদা (যিনি সরকারী এবং নির্বাচনী পরিবর্তনের মাধ্যমে চলতে থাকেন)। ওয়েস্টমিনিস্টার ধরনের সংসদীয় ব্যবস্থায়, ক্ষমতা পৃথকীকরণের নীতিটি অন্য কিছুর মতো নিবিষ্ট নয়। নির্বাহী সদস্যরা ( মন্ত্রী ) আইনসভার সদস্য এবং তাই আইন রচনা এবং প্রয়োগ উভয় ক্ষেত্রেই গুরুত্বপূর্ণ ভূমিকা পালন করে।
রাষ্ট্রপতি এবং মন্ত্রীগণ
রাষ্ট্রপতি পদ্ধতিতে, নির্বাহী বিভাগের নেতা রাষ্ট্র ও সরকার উভয়ের প্রধান ।
সংসদীয় ব্যবস্থায়, আইনসভার জন্য দায়ী একজন মন্ত্রিপরিষদ মন্ত্রী হলেন সরকারপ্রধান, যখন রাষ্ট্রপ্রধান সাধারণত একজন আনুষ্ঠানিক রাজা বা রাষ্ট্রপতি হন।
তুডং
সংযোগ=//upload.wikimedia.org/wikipedia/commons/thumb/a/af/Tudongs in Malaysia.jpg/220px-Tudongs in Malaysia.jpg|থাম্ব| মালয়েশিয়ায় বিভিন্ন ধরনের টুডং বিক্রি হয়।
টুডং (ইন্দোনেশিয়ান: tudung, জাবি: تودوُ) হল হেড স্কার্ফের একটি স্টাইল, যা ইসলামিক হিজাবের ব্যাখ্যা হিসাবে পরিধান করা হয়, মালয়-ভাষী বিশ্বের অনেক নারীর (যারা মুসলিম) মধ্যে প্রচলিত। ইন্দোনেশিয়া, ব্রুনাই, মালয়েশিয়া এবং সিঙ্গাপুর। "টুডং" বা "টুডং" শব্দটি একটি মালয় বা ইন্দোনেশিয়ান শব্দ, যার আক্ষরিক অর্থ হল বিশেষ্য "কভার", যা সাধারণত ইংরেজিতে ওড়না বা হেডস্কার্ফ হিসাবে অনুবাদ করা হয় এবং সাধারণত মালয়েশিয়ায় হেডস্কার্ফ বর্ণনা করতে ব্যবহৃত হয়। ইন্দোনেশিয়ায় টুডুংকে কেরুদুং বা সম্ভবত জিলবাব বলা বেশি সাধারণ হয়েছে। যাইহোক, সাম্প্রতিক বছরগুলোতে মালয় বা ইন্দোনেশিয়ার অনেক ভাষাভাষীরা টুডং/কেরুডুংকে "হিজাব" হিসাবে উল্লেখ করতে শুরু করেছে। আরবি থেকে একটি ঋণ শব্দ যা দক্ষিণ-পূর্ব এশিয়ায় ইসলামের অনুশীলনে ক্রমবর্ধমান আরবি সাংস্কৃতিক প্রভাবকে প্রতিফলিত করে।
টুডং চুল, কান এবং ঘাড় ঢেকে রাখে, একটি সেলাই করা বাঁকা ভিসার দিয়ে, শুধুমাত্র মুখ উন্মুক্ত থাকে। টুডুং সাধারণত রঙিন, গোলাপী, হলুদ, নীল এবং সবুজের মতো উজ্জ্বল রং খেলাধুলা করে এবং এটি একটি বর্গাকার আরবি-শৈলীর হিজাব আকৃতির, যদিও টুডুং মধ্যপ্রাচ্যের হিজাবের চেয়ে অনেক বেশি রঙিন এবং অনেক বেশি ফ্যাশনেবলভাবে পরা হয়। ইন্দোনেশিয়া এবং মালয়েশিয়া উভয় দেশেই, একটি প্রধান ফ্যাশন শিল্প টুডং এর চারপাশে ফুলে উঠেছে, যেখানে বিভিন্ন ধরনের রঙ, শৈলী, সেইসাথে স্টাইলিশ বোতামযুক্ত রেইনকোট যেমন জিলবাব, লম্বা পোশাক এবং টুডং এর পরিপূরক জিনিসপত্রের ব্যবহার রয়েছে। অনেক মহিলা পশ্চিমা-স্টাইলের জিন্স এবং টি-শার্টের সাথে এটি পরেন এবং মেক- আপও সাধারণত টুডুং এর সাথে পরিধান করা হয়। সোশ্যাল মিডিয়ার বৃদ্ধির ফলে অনলাইন টুডং আউটলেটগুলি মালয়-ভাষী বিশ্বের তরুণ মুসলিম মহিলাদের কাছে টুডং বাজারজাত করার অনুমতি দিয়েছে ফ্যাশন-সচেতন এবং উভয় ক্ষেত্রেই। ইসলামে শালীন মূল্যবোধ মেনে চলা, এবং অনেক মহিলা মালয়-ভাষী বিশ্বের সেলিব্রিটিদের মধ্যে দেখা সর্বশেষ টুডং শৈলী অনুকরণ করার চেষ্টা করে।
বর্তমানে, টুডুং ইন্দোনেশিয়া এবং মালয়েশিয়ার অনেক অফিসের পাশাপাশি স্কুল ইউনিফর্ম এবং আনুষ্ঠানিক অনুষ্ঠানের জন্য স্ট্যান্ডার্ড ড্রেস কোডের অংশ।
মালয়-ভাষী বিশ্বে জনপ্রিয়তা সত্ত্বেও টুডং একটি ঐতিহ্যবাহী ঘটনা নয়, বরং সাম্প্রতিক ঘটনা। এর উৎপত্তি ১৯৭০-এর দশকের মাঝামাঝি থেকে শেষের দিকে, যখন "পেট্রো-ইসলাম" এর উত্থান এবং ইরানী বিপ্লবের মাধ্যমে মধ্যপ্রাচ্যে উত্থিত হতে শুরু করে ইসলামী পুনরুজ্জীবন। এর আগে, মালয়েশিয়া এবং ইন্দোনেশিয়ার মহিলাদের মধ্যে হিজাবের ব্যাখ্যা বিভিন্ন ছিল, সবচেয়ে উল্লেখযোগ্য রূপ হল সেলেন্ডাং, একটি প্যাটার্নযুক্ত শাল-সদৃশ স্কার্ফ কাঁধের চারপাশে বা মাথার চারপাশে ঢিলেঢালাভাবে বাঁধা, সাধারণত চুলের সামনের অংশ বা কান ঢেকে রাখে না। ১৯৭০ এর দশকের শেষের দিকে, সাধারণভাবে হেড স্কার্ফ, এমনকি সেলেন্ডাং, এমন কিছু ছিল যা বিশেষ অনুষ্ঠানের জন্য সংরক্ষিত ছিল, যেমন অন্ত্যেষ্টিক্রিয়া বা কেন্দুরির সময়। তখনকার দিনে কিছু অফিস এবং ব্যাঙ্ক নোটিশ জারি করত যে হেডস্কার্ফ পরা মহিলাদের নিষিদ্ধ, কারণ তারা বুঝতে পেরেছিল যে হেডস্কার্ফ একজন মহিলাকে অপরাধীর মতো দেখায়। হেডস্কার্ফ পরা ছিল একটি বিরল এবং প্রায়শই এড়িয়ে যাওয়া ঘটনা, যার ফলস্বরূপ কিছু মহিলা এটি পরার জন্য সংবাদপত্রের প্রথম পাতায় উপস্থিত হয়েছিল। সেই সময়ে, মালয়-ভাষী বিশ্বে অসন্তোষ বিদ্যমান ছিল, বিশেষ করে সিঙ্গাপুরে, মালয় মুসলমান এবং আরবের মুসলমানদের মধ্যে। এর কারণ তারা মালয়দের আকর্ষণ করছে। এই অসন্তোষের ফলে মালয় সম্প্রদায়গুলি হেডস্কার্ফের মতো প্রকৃতিতে "আরব" এবং "বিদেশী" হিসাবে বিবেচিত ঐতিহ্যগুলি এড়িয়ে চলে।
আধুনিক হিজাব শৈলীর উত্থানের সাথে সাথে, ইরানে ১৯৭০ এর দশকে বিশ্ববিদ্যালয়ের ছাত্রদের দ্বারা প্রথম পরিধান করা হয়েছিল, আলী শরিয়তির "সত্যতা আন্দোলন" এর ফলস্বরূপ, সংস্কারবাদী মহিলা মুসলিম বিশ্ববিদ্যালয়ের মধ্যে ১৯৭০ এর দশকের মাঝামাঝি থেকে শেষের দিকে টুডং এর ব্যবহার আবির্ভূত হয়েছিল মধ্যপ্রাচ্যের ক্যাম্পাসে অধ্যয়নরত শিক্ষার্থীরা, তবে মার্কিন যুক্তরাষ্ট্র, ইংল্যান্ড এবং অস্ট্রেলিয়াতেও কিছুটা কম। টুডং, এই "আধুনিক" বৈচিত্র্যের হিজাবের একটি রূপ, এর উদ্দেশ্য ছিল ধার্মিক মুসলমান হিসাবে এই ছাত্রদের পরিচয় পুনঃনিশ্চিত করা, পশ্চিমা ফ্যাশনকে ইরানী নারীরা ক্রমবর্ধমানভাবে প্রত্যাখ্যান করা এবং নিজেদের মধ্যে সংহতির অনুভূতি জাগিয়ে তোলা। ইসলামিক পোশাকের এই নতুন রূপটি ১৯৭০ এর দশকে দক্ষিণ-পূর্ব এশীয় বিশ্ববিদ্যালয় ক্যাম্পাসগুলিতেও প্রদর্শিত হতে শুরু করবে এবং এটি ডাকওয়াহ ফ্যাশন (ফেসিয়েন ডাকওয়াহ) নামে পরিচিত ছিল। ইরানী বিপ্লব (১৯৭৮-১৯৭৯) সংঘটিত হওয়ার পর, ইসলামী পুনরুজ্জীবন মুসলিম বিশ্বের কেন্দ্রে আনা হয়েছিল। বিপ্লবটি কেবল মধ্যপ্রাচ্যের নয়, অনেক মালয়েশিয়ার মুসলমানদের কল্পনাকে ধারণ করেছিল, যেখানে টুডং প্রথমে ইন্দোনেশিয়ায় আসার আগে আবির্ভূত হয়েছিল। মূলধারার পাবলিক স্পেসে টুডুং-এর আগমন বিপ্লবের পর ১৯৮০-এর দশকের গোড়ার দিকে শুরু হয়েছিল, যেখানে এটি ইরানী মহিলাদের উপর আরোপিত আইন দ্বারা চাদর থেকে অনুপ্রেরণা নিয়েছিল। কিছু মহিলা মুসলিম ছাত্র যারা নিজেদের মাথা থেকে পা পর্যন্ত ঢেকে রাখার সিদ্ধান্ত নিয়েছিল তাদের পরিচয়ের জন্য তাদের মুখ প্রকাশ করতে অস্বীকার করার কারণে তাদের বিশ্ববিদ্যালয় থেকে বহিষ্কার করা হয়েছিল। ১৯৮০-এর দশকের মাঝামাঝি, ইরানী বিপ্লব এবং মালয়েশিয়ায় ইসলামি পুনরুজ্জীবনের ছয় বছরের মধ্যে, সংখ্যালঘু হওয়ার পরিবর্তে, টুডুং-পরিহিত মহিলারা উচ্চ শিক্ষার প্রতিষ্ঠানে এবং সিভিল সার্ভিসে সংখ্যাগরিষ্ঠ হয়ে উঠছিল। ১৯৮০ এর দশকের শেষের দিকে, টুডং দৃশ্যত মালয়েশিয়ার মহিলাদের দ্বারা পরিধান করা মাথার স্কার্ফের আকারে সেলেন্ডাং -এর পরিবর্তে দৃশ্যত, বিশ্ববিদ্যালয় ক্যাম্পাস থেকে স্কুল, কর্মক্ষেত্র এবং অবশেষে ক্যাম্পংগুলিতে ছড়িয়ে পড়ে। ১৯৯০ এর দশকে, টুডুং ইন্দোনেশিয়াতেও রপ্তানি করা হয়েছিল, যেখানে এটি মূলধারায় পরিণত হয়েছিল, দুই দেশের মালয়-ভাষা মিডিয়া এবং আরবি তেলের অর্থ ("পেট্রো-ইসলাম" নামে পরিচিত) ভাগ করে নেওয়ার ফলে দুটি দেশে ইসলামের জন্য অর্থায়ন করা হয়েছিল। যদিও প্রাথমিকভাবে পোশাকের একটি রক্ষণশীল রূপ হিসাবে বিবেচিত হয়, বেশিরভাগ মুসলিম মহিলারা আজ মালয়েশিয়া এবং ইন্দোনেশিয়াতে এটি পরিধান করে, যদিও এই মহিলাদের অধিকাংশই নিজেদেরকে রক্ষণশীলের পরিবর্তে মধ্যপন্থী বা "আধুনিক" মুসলিম বলে মনে করে।
ফিলিপাইনে, একটি টুডং বা তালুকবং (তাগালগ) মুসলিম মহিলাদের দ্বারা পরিধান করা স্ট্যান্ডার্ড হিজাবকে বোঝায়। শব্দটি প্রমিত আরবি শব্দ হিজাব (ফিলিপিনোতে বিকল্পভাবে হিদ্যাব বানান) এর সাথে বিনিময়যোগ্য এবং সাধারণত এটি মাথার চাদর, ভিসার-টাইপ, আল-আমিরা, খিমার বা নেকাব (মুখের পর্দা) ধরনের ওড়নার রূপ নেয়। কম্বং (বিকল্প বানান: কম্বং) নামে পরিচিত আরেকটি শব্দ, মারানাও, ইরানুন এবং মাগুইন্দানাও মহিলাদের দ্বারা পরিধান করা হেড র‍্যাপ হিজাবের পুরানো শৈলীকে বোঝায় যা বুকের উপর পরা আধা-অস্বচ্ছ শায়লা বা মালং (সারং) সহ এবং শায়লা এর উপরে আঁকা হয়। নামাজ, বা ঘরের বা পরিচিত এলাকায় বাহিরে অতিরিক্ত পর্দা করার জন্য। টুডং, তালুকবং বা কম্বং হল স্থানীয় অস্ট্রোনেশিয়ান শব্দ এবং হিজাবের জন্য মালয় এবং ইন্দোনেশিয়ান টুডং বা কেরুডং এর সাথে পরিচিতি; এবং সাধারণত মুসলিম ফিলিপিনো বা ব্যাংসামোরোস দ্বারা কথ্য ভাষায় ব্যবহৃত হয়; মারানাও, মাগুইন্দানাও এবং ইরানুনের তিনটি দানাও ভাষা সহ কাগান এবং তৌসুগ, ইয়াকান এবং সিনামা (বাজাউ)। তাগালগ বা বিসায়া ভাষায়, হিজাবের প্রমিত আরবি শব্দ, স্থানীয় শব্দ তালুকবং, বা হেডস্কার্ফ, ওড়না বা স্কার্ফের ইংরেজি পরিভাষাগুলি সাধারণত অমুসলিমরা টুডং বোঝাতে ব্যবহার করে।
মমতা থাপা
মমতা থাপা (ममता थापा; জন্ম ১৩ সেপ্টেম্বর ১৯৯১) একটি হয় নেপালী নেপালি জাতীয় ক্রিকেট দলের উইকেটরক্ষক এবং ডানহাতি মহিলা ব্যাটসম্যান।
২০২১–২২ বাংলাদেশ মহিলা ফুটবল লিগ
২০২১-২২ বাংলাদেশ মহিলা ফুটবল লিগ, স্পনসরশিপের কারণে বসুন্ধরা গ্রুপ বাংলাদেশ মহিলা ফুটবল লিগ ২০২১-২২ নামেও পরিচিত। এটি ২০১১ সালে প্রতিষ্ঠিত হওয়ার পর থেকে বাংলাদেশ মহিলা ফুটবল লিগের শীর্ষ স্তরের বাংলাদেশ মহিলা ফুটবল লিগের ৫তম আসর। লিগটি ১৫ নভেম্বর ২০২২-এ শুরু হয়ে এবং ৩১ ডিসেম্বর ২০২২-এ শেষ হয়।
বসুন্ধরা কিংস ২০২০-২১ মৌসুমের আগের শিরোপা জিতেছে।
ভেন্যু
সবগুলো ম্যাচ অনুষ্ঠিত হবে বাংলাদেশের ঢাকার মোস্তফা কামাল স্টেডিয়ামে ।
ক্লাব এবং অবস্থান
বাংলাদেশ ফুটবল ফেডারেশন (বাফুফে) নিশ্চিত করেছে যে নিম্নলিখিত ১২ জন প্রতিযোগী লিগে প্রতিদ্বন্দ্বিতা করবে।